
LEABHRÁN EOLAIS
Oifigeach na gCrann
(Saoiste Ceirde)



[bookmark: _Hlk136254596][bookmark: _Hlk136258007]DÁTA DEIRIDH CHUN IARRATAIS CHOMHLÁNAITHE A FHÁIL:


2.00i.n Dé Máirt, 16 Nollaig 2025
_______________________________________________________________
Comhairle Cathrach na Gaillimhe
Halla na Cathrach
Bothar an Choláiste
 Gaillimh
H91X4K8

Rphost: recruitment@galwaycity.ie 
Teil: 091-536400











· [bookmark: _Hlk138410785]Seiceáil na pointí seo a leanas sula seolann tú an fhoirm seo:  SEICLIOSTA TÁBHACHTACH

Ní mór gach foirm iarratais a chur isteach, a chomhlánú go hiomlán (i.e. Alt 1 – Roinn 2)  agus na doiciméid uile a iarradh a chur san áireamh  faoi  2.00i.n Dé Máirt, 16 Nollaig 2025. Cuirfear gach  iarratas neamhiomlán ar ais mar  iarratais neamhbhailí tar éis an dáta deiridh agus ní chuirfear san áireamh iad sa chomórtas.

· Ní mór an t-eolas ar fad a chur ar fáil ach amháin ar an bhfoirm iarratais fhoirmiúil. Ní bhreithneofar eolas breise trí Curriculum Vitae.  

· Cinntigh go bhfuil d'fhoirm iarratais comhlánaithe i bhformáid chlóscríofa  agus gur fhreagair tú gach ceist go hiomlán.  

· Iarratais trí Ríomhphost:  Ní mór an fhoirm iarratais chomhlánaithe, mar aon le cóipeanna scanta de Cháilíochtaí Oideachais, Pas Sábháilte & Ceadúnas Tiomána ábhartha (má bhaineann) ábhartha a sheoladh trí ríomhphost chuig recruitment@galwaycity.ie faoi 2.00i.n Dé Máirt, 16 Nollaig 2025. Cinntigh go bhfuil “Oifigeach na gCrann” scríofa sa bharra ábhair

· Iarratais Poist/Seachadta: Is féidir an fhoirm iarratais chomhlánaithe a chur isteach tríd an bpost/a sheachadadh mar aon le cóipeanna scanta de Cháilíochtaí Oideachais, Pas Sábháilte & Ceadúnas Tiomána ábhartha (má bhaineann), ní mór í a chur isteach  faoi  2.00i.n Dé Máirt, 16 Nollaig 2025.

· Beidh teastais bhunaidh ag teastáil roimh aon choinne.   Measfar iarratais a chuirtear isteach nach gcomhlíonann na riachtanais mar atá leagtha amach a bheith neamhbhailí, cuirfear ar ais chuig an iarrthóir iad agus NÍ chuirfear san áireamh iad sa chéad chéim eile den chomórtas.

· Tabhair faoi deara, le do thoil, nach leor Deimhnithe agus Ceadúnas Tiomána ábhartha a chur faoi bhráid na hoifige seo roimhe seo chun na riachtanais iarratais reatha a chomhlíonadh.
· Gearrliostaeofar iarratais ar bhonn na faisnéise a chuirtear ar fáil ar an bhfoirm iarratais agus dá bhrí sin ba chóir duit a chinntiú go bhfuil d'iarratas comhlánaithe go hiomlán agat agus go gcuirtear isteach na doiciméid go léir a iarrtar.

· Ba cheart d'iarrthóirí dóthain ama a thabhairt chun a chinntiú nach mbeidh an seachadadh níos déanaí ná an t-am is déanaí chun glacadh leis.  Is ar an iarratasóir atá an fhreagracht a chinntiú go  bhfaigheann an Rannóg Acmhainní Daonna, Comhairle Cathrach na Gaillimhe, an fhoirm iarratais ina hiomláine in am.  

· Cuir aon athrú seolta in iúl don Roinn Acmhainní Daonna.  Cinntigh, le do thoil, go gcuireann tú uimhir theagmhála bhailí reatha ar d'fhoirm iarratais.

· Ní bhreithneofar éilimh gur cailleadh nó gur cuireadh moill ar aon fhoirm iarratais nó litir a bhaineann leis sa phost mura gcuirtear Deimhniú Postála Oifig an Phoist ar fáil chun tacú leis na héilimh sin.  Is ar an iarratasóir atá an fhreagracht teagmháil a dhéanamh le An Post maidir le haon mhoill.



	SÍOS AR AN BPOST
[bookmark: _Hlk139627062][bookmark: _Hlk137468703]Is gné dhílis de thimpeallacht uirbeach na cathrach na crainn agus is iomaí tairbhe uathu maidir le maireachtáil sa chathair, sláinte agus dea-bhail na ndaoine, cuma níos fearr a chur ar dhreach na cathrach, cur leis an mbithéagsúlacht agus maolú ar thorthaí atá ar an athrú aeráide. Tá Straitéis na gCrann leagtha amach ag an gComhairle agus beidh dlite in am tráth Suirbhé na gCrann a dhéanamh d’fhonn lón eolais a bheith ar fáil maidir leis an obair bainistíochta agus cothabhála ar chrainn san am atá le theacht agus maidir le spriocanna a leagan síos do phlandáil crann agus coillearnaigh.

Leagfar freisin ar an Oifigeach na gCrann comhordú a dhéanamh ar Shuirbhé ar Chrainn na Cathrach agus an suirbhé sin a chur i gcrích, lena n-áirítear maoirseacht a dhéanamh ar fhoireann oibrithe i mbun suirbhé allamuigh agus ionchur sonraí le húsáid le bogearra bainistíochta maidir leis na crainn agus comhordú a dhéanamh, i gcomhar leis an Oifigeach Bithéagsúlachta, maidir le caidreamh leis an bpobal agus tuiscint a chothú ar chrainn na cathrach, cur agus cúram do chrainn i ngairdíní agus ar thailte príobháideacha a chur chun cinn, caidreamh a cheangal le scoileanna, cumainn áitritheoirí, grúpaí pobail agus Coistí Chomórtas na mBailte Slachtmhara d'fhonn cuidiú leo crainn a chur agus aire a thabhairt dóibh. Seirbhís sainiúil comhairle crannadóireachta a chur ar fáil do Stiúrthóireachtaí eile i gComhairle Cathrach na Gaillimhe.

Oibreoidh Oifigeach na gCrann faoi cheannasaíocht an Oifigigh Feidhmiúcháin Páirceanna & Tírdhreacha, nó oifigeach eile á ainmniú ag an oifigeach sin, agus mar chuid den mheitheal Caitheamh Aimsire & Taitneamhachta a dhéanann bainistíocht ar bhonneagar glas na cathrach agus ag fónamh don ghlasú leanúnach agus d’áiseanna taitneamhachta a chur ar fáil.

Beidh de chúram ar Oifigeach na gCrann athbhreithniú a dhéanamh ar an tseirbhís faoi láthair agus a athrú (de réir mar is cuí) d’fhonn bainistíocht de réir córais a dhéanamh ar bhealach forghníomhach ar chrainn na cathrach, comhordú a dhéanamh ar an gclár oibreacha agus pleanáil don phlandáil inbhuanaithe sa chathair san am atá le theacht.



DUALGAIS AGUS FREAGRACHTAÍ





Seo a leanas na Cuspóirí Straitéiseacha atá ceangailte leis an ról seo:
· Straitéis na gCrann a chur i bhfeidhm 
· Mionsonrú, Meastóireacht agus Bainistíocht Sócmhainní maidir lena bhfuil ag fás faoi láthair 
· Rialáil a dhéanamh ar an stoc nua crann le dearadh inbhuanaithe, córais bithshlándála agus gnáis bainistíochta. 
· Fardal de na crainn a chur i dtoll a chéile chomh maith le bunachar maidir lena sonrú. 
· Polasaí na Comhairle maidir le Crainn Oidhreachta a Chaomhnú a chur i bhfeidhm agus a thabhairt níos faide chun cinn – Orduithe Slánchoimeádta Crann (OSC) 
· An Bhithéagsúlacht a chaomhnú agus a chur chun cinn 
· Oideachas maidir le bainistíocht éifeachtúil ar chrainn ar thailte poiblí agus ar thailte príobháideacha.

D’fhéadfadh go dtiocfadh nithe mar seo a leanas san áireamh leis na dualgais ach ní hiad seo amháin a bheidh i gceist; 
· Comhordú a dhéanamh ar bhainistíocht shócmhainn crann na cathrach ar bhealach inbhuanaithe atá éifeachtach ó thaobh costais. 
· Modhanna measúnachta maidir leis an achar den chathair atá faoi chrainn a cheapadh chomh maith le modhanna comparáide le cathracha eile. 
· Cuidiú le próisis tairiscintí maidir le soláthar crua-earra agus bogearra do chóras TEC maidir le Bainistíocht na gCrann lena mbaineann mapáil agus próiseáil sonraí. 
· An córas sin a úsáid don Bhainistíocht Sócmhainní maidir le Crainn uile na cathrach agus bileog comhardaithe a choinneáil in ord maidir le gach crann a chuirtear le stoc na Cathrach, nó a bhaintear as, gach bliain. 
· Comhordú a dhéanamh maidir le Suirbhéanna Crann agus iad a chur i bhfeidhm, lena n-áirítear comhordú ar an lucht foirne i mbun suirbhéireachta allamuigh agus ionchur sonraí le húsáid leis an mbogearra bainistíochta maidir le crainn agus anailís a chur ar an bhfaisnéis ó shuirbhéireacht d’fhonn lón eolais maidir le modhanna bainistíochta i ndáil leis na crainn agus le sceidil oibre maidir le crannadóireacht. 
· Comhordú a dhéanamh maidir le meithle crann a thabhairt chun cinn, lena n-áirítear oiliúint sa chrannadóireacht agus scileanna breise do bhaill foirne.
· Cúnamh a thabhairt maidir le tairiscintí i ndáil le Conraitheoirí Crann agus Cranneolaithe a cheapadh trí Chreat-tairiscint lena mbainfidh fochomórtais bhliantúla maidir le cláracha oibre bliantúla ar feadh ré feidhme na Creat-tairisceana. 
· Seirbhís comhairle shainiúil maidir le crannadóireacht a chur ar fáil do rannóga éagsúla Chomhairle Cathrach na Gaillimhe agus, go háirithe, comhairle crannadóireachta maidir le rialáil forbraíochta, orduithe slánchoimeádta crann san áireamh. 
· Comhchaidreamh le comhlachtaí fóntais maidir le hoibreacha a chuireann isteach ar chrainn phoiblí agus cóid cleachtais a leagan amach/leasú. 
· Comhordú a dhéanamh ar obair thaighde a mbíonn de chuspóir leis bainistíocht crann i gComhairle Cathrach na Gaillimhe a thabhairt chun tosaigh. 
· Obair maidir leis an mbainistíocht ar Chonraitheoirí ar shuíomhanna lena n-áirítear a chinntiú go mbíonn cáipéisíocht conarthaí, cúrsaí sláinte agus sábháilteachta agus measúnacht baoil maidir le crainn mar is ceart. 
· Oibriú le réimse leathan grúpaí sainleasa agus Grúpaí Pobail. 
· A chinntiú go bhfreagraítear gach babhta comhfhreagrais ó chustaiméirí (tuairimí, aiseolas, gearáin) de réir na gcaighdeán atá leagtha síos agus go dtagtar ar shocrú atá sásúil. 
· Ráiteas nó achainí ó fhinné saineolais a chur ar fáil don Chomhairle más gá.
· Ualaigh oibre a phleanáil, a chur in ord, a eagrú agus a leagan amach i sceidil. 
· Tuairisc a bhreacadh agus a thabhairt ar aon teagmhas/timpiste maidir leis an réimse cúraim lena mbaineann fostaí agus/nó tríú páirtí. 
· Scrúdú cigireachta Sláinte & Sábháilteachta a dhéanamh go tráthrialta agus a chinntiú gur i gcomhréir le coinníollacha Sláinte & Sábháilteachta a dhéantar gach beart oibre. 
· Cloí le coinníollacha Sláinte & Sábháilteachta na Comhairle agus an t-éadach/trealamh sábháilteachta a chuirtear ar fáil a chaitheamh/úsáid. 
· Gach tuairisc a éilítear, faoin obair atá faoi chúram, a choinneáil agus a chur faoi bhráid.  
· Comhchaidreamh a dhéanamh le conraitheoirí/fochonraitheoirí a fhostaíonn Comhairle Cathrach na Gaillimhe agus, de réir mar a stiúrtar sin, maoirseacht a dhéanamh ar an obair a dhéanann siad. 
· Páirt iomlán a ghlacadh in aon tionscnamh atá dírithe ar chur le caighdeán na seirbhíse agus le leibhéal sástachta an chustaiméara. 
· Fónamh d’athbhreithniú ar bhearta oibriúcháin agus cur le haon bheartaíocht den saghas sin. 
· Fónamh do thionscnaimh maidir le luach ar airgid agus cur le haon bheartaíocht den saghas sin. 
· Fónamh do thionscnaimh atá dírithe ar chur leis an tsábháilteacht san ionad oibre agus cur le haon bheartaíocht den saghas sin. 
· Déileáil le daoine den phobal ar bhealach cúirtéiseach, pointeáilte, críochnúil agus an tInnealtóir Feidhmiúcháin, nó ionadaí arna cheapadh ag an Innealtóir Feidhmiúcháin, a choinneáil ar an eolas faoi chaidreamh den sórt sin. 
· Leas a bhaint de réir mar a threoraítear, agus tar éis dul faoin oiliúint chuí, as trealamh Theicneolaíocht an Eolais, lena n-áirítear ceamaraí digiteacha, ríomhairí pearsanta, trealamh GPS agus gléasra teicneolaíochta glaice. 
· Glacadh go fonnmhar le gach cineál nua innealra, trealaimh agus gléasra a thugtar isteach agus a bheith sochomhairleach maidir lena leithéid sin a úsáid. 
· Fónamh do chórais nua oibre a thabhairt isteach lena mbaineann tuairiscí maidir le hobair/ábhar/trealamh a bhreacadh síos agus a choinneáil cothrom le haimsir i scríbhinn nó i bhfoirm leictreonaice agus oibriú de réir na gcóras sin.
· Ní mór don té atá sa phost a bheith ar fáil nuair a bhíonn gá le beart a dhéanamh i gcásanna éigeandála, mar shampla má tharlaíonn díobháil de bharr stoirme.
· Ní mór don té atá sa phost a bheith ar fáil nuair a bhíonn gá le beart a dhéanamh i gcásanna práinne.
·  Ní mór don té atá sa phost a bheith ar fáil ar an deireadh seachtaine, tráthnóna agus san oíche le glaochanna a fhreagairt de réir mar is gá ón lucht bainistíochta, ó chomhlachtaí seachtracha, ó chomhairleoirí agus ó dhaoine den phobail. 
· Páirt a ghlacadh i gcúrsaí oiliúna a chuireann Comhairle Cathrach na Gaillimhe ar fáil agus freastal d’oiliúint ar fhostaithe a thagann go díreach faoina smacht. 
· Déanamh de réir aon treoir eile a thugann an tOifigeach Feidhmiúcháin Páirceanna & Tírdhreacha nó an tInnealtóir Feidhmiúcháin, nó ionadaí arna cheapadh ag Oifigeach acu sin, ó am go chéile.

Beidh ar an té a fhostaítear na dualgais a leagtar air/uirthi a dhéanamh le haird an t-am ar fad ar an dualgas oibriú go cúramach ar mhaithe le sábháilteacht an fhostaí féin, sábháilteacht fhostaithe eile agus sábháilteacht an phobail i gcoitinne agus sin i gcomhréir le córas bainistíochta Chomhairle Cathrach na Gaillimhe maidir le cúrsaí Sláinte & Sábháilteachta.  















































CÁILÍOCHTAÍ DON PHOST 





1. Carachtar: 
Caithfidh gach iarrthóir a bheith mar dhuine ar dhea-phearsanacht
2. Sláinte: 
Caithfidh riocht sláinte gach iarrthóir a thabhairt le fios go bhfuil ionchas réasúnach aige go mbeidh sé in ann seirbhís rialta agus éifeachtach a fhreastal.  

3. Saorántacht:
Ní mór d'iarrthóirí, faoi dháta aon tairiscint poist, a bheith:
I. Ina saoránach den Limistéar Eorpach Eacnamaíoch (LEE). Tá an LEE comhdhéanta de Bhallstáit an Aontais Eorpaigh, an Íoslainn, Lichtinstéin agus an Iorua; nó
II. Ina saoránach den Ríocht Aontaithe (RA); nó
III. Ina saoránach den Eilvéis de bhun an chomhaontaithe idir an AE agus an Eilvéis agus saorghluaiseacht daoine; nó
IV. Saoránach neamh-LEE ar céile nó leanbh de chuid saoránach LEE nó na Ríochta Aontaithe nó den Eilvéis é nó í agus a bhfuil víosa stampa 4 aige nó aici; nó
V. Aon duine ar dámhadh cosaint idirnaisiúnta orthu faoin Acht um Chosaint Idirnáisiúnta 2015 nó aon duine den teaghlach atá i dteideal fanacht sa Stát mar thoradh ar athaontú teaghlaigh agus a bhfuil víosa stampa 4 aige nó aici nó
VI. Saoránach neamh-LEE ar tuismitheoir linbh chleithiúnaigh é nó í ar saoránach de chuid Ballstát LEE nó den Ríocht Aontaithe den Eilvéis é nó í agus a chónaíonn ann, agus a bhfuil víosa stampa 4 aige nó aici.










4.	Oideachas, taithí, srl.:
Ní mór do gach iarrthóir faoin dáta is deireanaí a bhfuil glacadh le foirmeacha iarratais: 

· Sainteastas Gairneoireachta (CCÉ Leibhéal 6) (ar a dtugtaí Teastas Náisiúnta Ceardaíochta cheana) nó a chomhionann de cháilíocht a bheith aige/aici (Cuirtear cóip den Teastas faoi iamh leis an iarratas).

· Ar a laghad seacht mbliana de thaithí sásúil a bheith curtha isteach aige/aici ina C(h)eardaí, tar éis a c(h)uid printíseachta a dhéanamh.

· Ar a laghad trí bliana de thaithí sásúil a bheith curtha isteach aige/aici i bpost maoirseachta.

· Eolas maith a bheith aige/aici ar chúrsaí teicniúla agus é/í inniúil ar oibriú ar a c(h)onlán féin.

· Éilítear ar gach Iarrthóir a bheith inniúil ar ríomhaire a oibriú agus taithí a bheith aige/aici ar oibriú le ríomhphost, word, excel agus eile.

· A bheith inniúil ar thuairiscí a scríobh atá cruinn soiléir agus ar thaifid oibre a choinneáil mar is cóir.

· A bheith inniúil ar sceidil oibre a eagrú agus baill foirne a spreagadh i mbun bearta oibre a thabhairt chun críche go críochnúil éifeachtach.

· Cleachtadh a bheith aige/aici ar phlé le daoine den phobal.

5. Ceadúnas Tiomána 
Ní mór don Iarrthóir ceadúnas iomlán tiomána reatha (Aicme B) a bheith aige/aici atá bailí in Éirinn, saor ó dhícháiliú agus ó shrianta leighis. Ní mór cóip den Cheadúnas a bheith in éineacht leis an iarratas.  Má tharlaí do dhícháiliú maidir le tiomáint, d’fhéadfadh go gcuirfí smachtbhanna cuí i bhfeidhm i do leith lena mbainfeadh ísliú céim/fionraí nó beart araíonachta eile. 

6. An Pas Sábháilte 
Ní mór don Iarrthóir cárta Clárúcháin an Phas Sábháilte a bheith aige/aici sula dtéitear i mbun na fostaíochta.

[bookmark: _Hlk135218695]*Ní mór do chinneadh ó Dhearbhú Cáilíochta agus Cáilíochtaí Éireann (QQI) a bheith in éineacht le cáilíochtaí neamh-Éireannacha chun a n-inchomparáideacht le Creat Náisiúnta Cáilíochtaí na hÉireann a bhunú, ní mór doiciméad aistriúcháin a bheith in éineacht le cáilíochtaí ó thír thar lear freisin.


Inmhianaithe
Is é atá inmhianaithe na nithe seo a leanas a bheith ag baint leis an iarrthóir:

· [bookmark: _Hlk139627047]Eolas leordhóthanach ar chrainn nó oiliúint lena dtugtar le fios go mbeifí oiriúnach don phost.
· Féinspreagadh agus teist ar thionscantacht a léiriú agus ar dhea-bhreithiúnas a chleachtadh i dtimpeallacht an ionad saothair. 
· An cumas cur le hobair meithle agus feidhmiú go maith mar bhall foirne. 
· Eolas agus tuiscint leordhóthanach ar choinníollacha maidir le cúrsaí Sláinte & Sábháilteachta.
· Solúbthacht maidir le huaireanta oibre ó tharla go dtarlaíonn, nuair a bhíonn gá leis, oibriú taobh amuigh de ghnáthuaireanta oibre, mall sa tráthnóna agus ar an deireadh seachtaine mar chuid den dualgas.
· Sárscileanna cumarsáide agus caidrimh idirphearsanta.
· Scileanna bainistíochta i ndáil le daoine.
· Scileanna ceannasaíochta agus taithí ar cheannasaíocht.
· Scileanna maidir le tuairisc a scríobh. 
· Stuaim i mbun breithiúnais. 
· An cumas leas a bhaint as gnéithe den teicneolaíocht.
· An cumas pleanáil agus bainistíocht a dhéanamh maidir le hualaigh oibre. 
· Scileanna maidir le fadhbanna a réiteach.


Ní mór do gach iarratasóir sonraí na gcáilíochtaí ar fad atá bronnta orthu a áireamh ar an bhfoirm iarratais.  Níor cheart glacadh leis an gcuireadh freastal ar Agallamh mar fhianaise go bhfuil na cáilíochtaí forordaithe agat agus/nó na ceanglais a bhaineann leis an bpost seo nó go bhfuil tú cáilithe de réir dlí an post a shealbhú. Beidh fianaise dhoiciméadach ag teastáil roimh cheapachán a dhéanamh sa chás go bhfuil sé curtha in iúl agat go bhfuil cáilíocht áirithe, taithí, etc. agat.








































	INNIÚLACHTAÍ DON PHOST

Leagtar síos na príomhinniúlachtaí don phost sa tábla thíos. Beifear ag súil go léireoidh an t-iarrthóir an dóthain fianaise laistigh den fhoirm iarratais aige agus ag an agallamh ar a chuid inniúlacht faoi gach ceann de na ceannteidil seo.

	Scileanna Oibre

	· Eolas agus tuiscint ar an ról atá le hOifigeach na gCrann (Saoiste Ceirde) agus ar chúraimí an phoist.
· Eolas agus tuiscint ar an ról atá leis an rialtas áitiúil.
· Feidhmiú go tairbheach thar ceann na comhairle agus seasamh go fabhrach ar a son nuair a bhítear ag plé leis an bpobal nó le gníomhaireachtaí eile.

	Sláinte agus Sábháilteacht

	· Déantar de réir an dlí, na rialachán, na bpolasaithe, na mbeartas agus na ngnás oibre.
· Déantar seirbhís ar ardchaighdeán.
· Déantar bainistíocht éifeachtach ar chúrsaí ama agus ar ualaigh oibre.
· Déantar beart tionscantach nuair a fheictear gur chóir sin.
· Bítear mórálach as seirbhís d’ardchaighdeán a chur ar fáil agus féachtar go seasta leanúnach le barr feabhais a chur ar an tseirbhís sin.

	Dea-thoradh Saothair a Thabhairt i gCrích

	· Déantar de réir an dlí, na rialachán, na bpolasaithe, na mbeartas agus na ngnás oibre.
· Déantar seirbhís ar ardchaighdeán.
· Déantar bainistíocht éifeachtach ar chúrsaí ama agus ar ualaigh oibre.
· Déantar beart tionscantach nuair a fheictear gur chóir sin.
· Bítear mórálach as seirbhís d’ardchaighdeán a chur ar fáil agus féachtar go seasta leanúnach le barr feabhais a chur ar an tseirbhís sin.

	Scileanna Pearsanta

	· Ceannasaíocht a dhéanamh ar fhoireann daoine ionas go dtugtar pleananna agus sceidil oibre i gcrích.
· Meon tréan an chomhair agus an obair le chéile ag feidhmiú mar mheitheal.
· Oibríonn mar cheannasaí foirne agus spreagann daoine eile i gcásanna idirphearsanta agus i gcásanna foirne.
· Bainistíocht a dhéanamh maidir le ról, leibhéal feidhmiúcháin agus cion tairbhe gach duine den fhoireann a thagann faoina c(h)úram.
· Dul i ngleic ar bhealach fónta le cásanna coimhlinte nó míshástachta.
· Stuaim agus dea-ionramháil thuisceanach a úsáid ag freastal don chaidreamh oibre le daoine den phobal.



































































PRÍOMHCHOINNÍOLLACHA NA SEIRBHÍSE

An Cineál Poist 
Líonfar poist bhuana agus shealadacha ábhartha amach anseo ón bpainéal a chuirfear le chéile.  Beidh an post/na poist lánaimseartha, buan/sealadach agus inphinsin.  Mairfidh an painéal ar feadh bliain amháin ón dáta a fhoirmítear é.  

Luach Saothair 
Is é seo a leanas an tuarastal atá ar aon dul le post (Imlitir EL 07/2025, Scálaí Údaráis Áitiúil Athbhreithnithe i bhFeidhm ón 1 Lúnasa 2025):
	
	01/08/2025

	Pointe 1
	€1,023.82

	Tar éis 0.5 blianta
	€1,034.80

	Tar éis 1.5 blianta
	€1,040.13

	Tar éis 2.5 blianta
	€1,046.06

	Tar éis 3.5 blianta
	€1,051.71

	Tar éís 4.5 blianta
	€1,054.65

	Tar éis 5.5 blianta
	€1,057.48

	Tar éis 6.5 blianta
	€1,060.40

	Tar éis 7.5 blianta
	€1,063.37

	Tar eis 8.5 blianta
	€1,067.96

	Tar éis 9.5 blianta
	€1,071.57

	Tar éis 10.5 blianta
	€1,080.22
















NÓTA TÁBHACHTACH: Ba chóir d’iarrthóirí a thabhairt faoi deara nach bhfuil an tuarastal tosaigh faoi réir caibidlíochta. Ní bhainfidh iontráil sa scála pá os cionn an phointe íosta ach le seirbhísigh phoiblí atá ann cheana i gcomhthéacs na gCiorclán Pá Rialtais ábhartha. Rachaidh iarrthóirí nach bhfuil clúdaithe ag Ciorcláin den sórt sin isteach sa scála pá ag an bpointe íosta i.e. €1,023.82

Cuimsíonn an tuarastal seo go hiomlán íocaíocht i dtaobh dliteanais i gcomhair glaonna amach lasmuigh d’uaireanta oifige/ag an deireadh seachtaine i gcásanna éigeandála.  
Féadfar ráta an luach saothair a athrú ó am go chéile ar aon dul le beartas an Rialtais ar phá.

Ní mór do shealbhóir na hoifige seo leis an údarás áitiúil aon táillí nó airgead eile (seachas a t(h)uarastal cuimsitheach) atá iníoctha leis/léi agus a fhaigheann sé/sí de bhrí a (h)oifige i dtaobh seirbhísí a cheanglaítear air/uirthi a dhéanamh faoi achtú ar bith.

PROMHADH:
(a) beidh tréimhse phromhaidh i gceist i ndiaidh ceapachán den sórt sin teacht i bhfeidhm ina mbeidh an duine a cheapfar ar promhadh,
(b) 12 mhí a bheidh i gceist leis an tréimhse sin ach féadfaidh an Príomhoifigeach Feidhmiúcháin, dá lánrogha féin, síneadh a chur le tréimhse mar sin,
(c) beidh deireadh leis an bhfostaíocht sin ag deireadh na tréimhse promhaidh mura ndeimhneoidh an Príomhoifigeach Feidhmiúcháin le linn na tréimhse sin go bhfuil seirbhís an duine sin sásúil.

UAIRE DUALGAIS 
Éileofar ar an té a cheaptar 39 n-uaire an chloig in aghaidh na seachtaine a oibriú. Beidh ar an iarrthóir a fhostaítear a c(h)uid uaireanta oibre a logáil i gcomhréir leis na coinníollacha faoin Acht um Eagrú Ama Oibre, 1997 agus beidh ceangailte air/uirthi fónamh d’úsáid as gnéithe teicneolaíochta maidir le taifeadadh ar cláir uaireanta den sórt sin.  Is féidir a éileamh ar an té atá sa phost oibriú taobh amuigh de na gnáthuaireanta oibre, i.e. luath ar maidin, mall tráthnóna agus/nó ar an deireadh seachtaine. Beidh na tráthanna a dtosaítear ag obair agus a gcríochnaítear ag obair de réir mar a chuireann an maor in iúl duit, d’fhéadfadh go n-éileofaí ort ragobair réasúnta a dhéanamh agus go n-iarrfaí ort freastal do shocrú glao-dhualgas ar bith a bhíonn i bhfeidhm ó am go chéile.

Saoire Bhliantúil:
25 lá sa bhliain an teidlíocht saoire bhliantúil.

Áit Chónaithe:
Beidh cónaí ar shealbhóir an phoist sa cheantas ina mbeidh a dhualgais le comhlíonadh nó laistigh d’achar réasúnach uaidh. 

Fostaíocht Lasmuigh:
Is post lánaimsireach seo agus ní fhéadfaidh an fostaí dul I mbun cleachtis príobhaideach nó baint a beith aige/aicí aon gnó seachtrach a chuirfeadh isteach ar comhlíonadh dualgas oifigiúl. 

Caitheamh Tiomána:
Tá sé inmhianaithe go mbeadh ceadúnas tiomána iomlán de Chategóir B atá nailí in Éirinn ag Iarrthóirí. Murab amhlaidh atá, ba choir é sin a lua go soileir. Aisíocfar speansais arna dtabhú ag an té a cheapfar i ndáil le taisteal a bhaineann leis an obair de réir ciorcláin na Roinne.

Grinnfhiosrúchán an Gharda Síochána:
Éileofar ar an iarratasóir a n-éireoidh leis nó léi dul faoi Ghrinnfhiosrúcháin an Gharda Síochána  sula gceapfar é/í.

Ranníocaíocht Aoisliúntais: 
Éileofar ar dhaoine a bheidh ina n-oifigigh inphinsin d’údarás áitiúil agus a bheidh incháilithe ráta Aicme A de ranníocaíocht ÁSPC a íoc i ndáil lena n-aoisliúntas ranníocaíocht a dhéanamh leis an údarás áitiúil ag ráta 1.5% dá luach saothair inphinsin móide 3.5% den ghlan-luach saothair inphinsin (i.e. luach saothair inphinsin lúide dhá oiread an ráta bliantúil den Phinsean Stáit Ranníocach).

Éileofar ar dhaoine a bheidh ina n-oifigigh inphinsin d’údarás áitiúil agus a bheidh incháilithe ráta Aicme D de ranníocaíocht ÁSPC a íoc i ndáil lena n-aoisliúntas ranníocaíocht a dhéanamh leis an údarás áitiúil ag ráta 5% dá luach saothair inphinsin.  

Scéim Baintrí & Dílleachta/ Céilí & Leanaí
Éileofar ar gach duine a bheidh ina n-oifigigh inphinsin d’údarás áitiúil i ndáil le Scéim Rialtais Áitiúil (Pinsean Ranníoc Céilí agus Leanaí), 1986 ranníoc ag ráta 1.5% dá luach saothair inphinsin a íoc leis an údarás áitiúil (i.e. luach saothair inphinsin lúide dhá oiread an ráta bliantúil den Phinsean Stáit Ranníocach) de réir théarmaí na Scéime.

Iontrálaithe Nua ón 1 Eanáir 2013 - Scéim  Pinsean Seirbhíse Poiblí Aonair
MAIDIR LE hIONTRÁLAITHE NUA a earcaítear an 1 Eanáir, 2013 nó ina dhiaidh sin, chomh maith le hiar-sheirbhísigh poiblí a bheadh ag filleadh ar an tseirbhís phoiblí tar éis briseadh níos mó ná 26 seachtain.  Tá feidhm leis an Acht um Pinsin na Seirbhíse Poiblí (Scéim Aonair agus Forálacha Eile) 2012 le d’fhostaíocht.  Éilítear ar bhaill den Scéim seo i ndáil le haoisliúntas ranníocaíocht a dhéanamh ag ráta 3% den luach saothair inphinsin móide 3.5% den ghlan-luach saothair inphinsin (i.e. luach saothair inphinsin lúide dhá oiread an ráta bliantúil den Phinsean Stáit Ranníocach) agus tá tú incháilithe an ráta Aicme A den ranníocaíocht ÁSPC a íoc.


Aois Scoir: 
Cinnfear aois scoir maidir le Seirbhís na hEarnála Poiblí roimhe seo (más ann) agus tabharfar comhairle ina leith nuair a cheapfar an duine.

Iar-Fhostaithe den tSeirbhís Phoiblí 
D’fhéadfadh tionchar a bheith ar incháilitheacht chun a bheith san iomaíocht sa chás go raibh iarratasóirí fostaithe roimhe seo sa tSeirbhís Phoiblí in Éirinn agus gur baineadh leas as Scéim Seirbhíse Poiblí na hÉireann lena n-áirítear:
1. Scéim Dhreasaithe don Luathscor (ISER)
1. Ciorclán na Roinne Sláinte agus Leanaí (7/2010) 
1. Comhaontú Comhchoiteann: Íocaíochtaí Iomarcaíochta d’Fhostaithe sa tSeirbhís Phoiblí 

Ba chóir d’iarratasóirí a chinntiú nach mbeidh cosc orthu ó dul isteach sa tSeirbhís Phoiblí in Éirinn arís faoi théarmaí Scéimeanna den sórt sin.  Ní liosta críochnaitheach é sin agus ba chóir aon fhiosrúcháin a bheadh agat a dhíriú ar Iar-Fhostóir an iarratasóra sa tSeirbhís Phoiblí in Éirinn, ar an gcéad dul síos. 

Dearbhú 
Éilítear ar iarratasóirí a dhearbhú má bhain siad leas roimhe seo as scéim seirbhíse poiblí dreasachta luathscoir agus/nó as comhaontú comhchoiteann mar a luaitear thuas. Éilítear ar iarratasóirí freisin aon teidlíochtaí ar shochar pinsin Seirbhíse Poiblí (in íocaíocht nó coinnithe) ó aon fhostaíocht eile sa tSeirbhís Phoiblí agus/nó áit a bhfuil íocaíocht-in-lieu faighte aige/aici as seirbhís in aon fhostaíocht sa tSeirbhís Phoiblí a chur in iúl.

Tairiscint Cheapacháin 
Éileoidh Comhairle Cathrach na Gaillimhe ar dhaoine a dtairgfear ceapachán dóibh glacadh leis an gceapachán sin laistigh de thréimhse nach mó ná mí amháin ón dáta a ndéantar an tairiscint.  Mura nglacann siad leis an gceapachán laistigh den tréimhse sin, nó den tréimhse níos faide a chinnfidh an Chomhairle faoina lánrogha féin, ní cheapfaidh an Chomhairle iad. 
Déantar gach ceapachán faoi réir teistiméireachtaí sásúla a fháil agus d’fhéadfadh sé go mbeadh orthu fianaise cháipéisíochta a sholáthar de cháilíochtaí nó taithí a luaitear ina n-iarratais.





























	LEAGAN AMACH AN CHOMÓRTAIS 
Caithfear iarratais a dhéanamh ar fhoirmeacha iarratais oifigiúla agus sin amháin agus ní mór gach cuid a chomhlánú go hiomlán. Agus an fhoirm iarratais seo á comhlánú agat, tá sé ríthábhachtach go mbeifear cruinn mar go n-úsáidfear í mar cháipéis ionchuir ríomhaire.  Beidh an fhaisnéis a sholáthróidh tú ar an bhfoirm iarratais seo ina cuid lárnach den phróiseas gearrliostaithe.  D’fhéadfadh cinneadh Chomhairle Cathrach na Gaillimhe tú a chur san áireamh ar an ngearrliosta d’iarrthóirí a rachaidh chun cinn go dtí céim a dó den phróiseas, a bheith bunaithe ar an bhfaisnéis seo. 

Sa chás, go mbreithneoidh Comhairle Cathrach na Gaillimhe, bunaithe ar an líon daoine a bheidh ag lorg iontrála chuig an gcomórtas agus caighdeán eolais, oiliúna nó taithí go ginearálta na ndaoine sin, gan gach duine a ligean ar aghaidh chuig an gcomórtas, féadfaidh Comhairle Cathrach na Gaillimhe daoine a ligean ar aghaidh chuig an gcomórtas ar dóigh leo a bhainfidh amach caighdeán dóthanach lena roghnú agus lena moladh don cheapachán agus iad sin amháin.

Ní ionann duine a scaoileadh ar aghaidh chuig comórtas nó cuireadh a fháil chun freastal ar agallamh, agus a thabhairt le fios go bhfuil Comhairle Cathrach na Gaillimhe sásta go gcomhlíonann an duine sin riachtanais na Rialachán nó nach bhfuil sé/sí dícháilithe de réir an dlí ó phost a choimeád agus ní ionann agus barántas é go mbreithneofar d’iarratas tuilleadh.  Tá sé tábhachtach mar sin, go dtabharfá ar aird go bhfuil an dualgas ortsa a chinntiú go gcomhlíonann tú na riachtanais incháilitheachta don chomórtas sula bhfreastalaíonn tú ar agallamh.  Mura gcomhlíonann tú na riachtanais iontrála riachtanacha ach mar sin féin go bhfreastalaíonn tú ar agallamh, beidh tú ag cur costais gan ghá ort féin mar nach mbeidh Comhairle Cathrach na Gaillimhe freagrach as aon chostais a thabhófar a aisíoc.

D’fhéadfadh sé go mbeadh próiseas trí chéim sa chomórtas:
· Gearrliostú (Deisce agus/nó Agallamh)
· Agallaimh deiridh

Féadfaidh Comhairle Cathrach na Gaillimhe, dá lánrogha féin iarraidh ar iarrthóirí freastal ar réamhagallamh agus sa chás sin bheadh cead isteach chuig an agallamh iomaíoch ag brath ar iarrthóirí ag baint amach caighdeáin a bhreithníonn Comhairle Cathrach na Gaillimhe a bheith riachtanach sa réamhagallamh.  D’fhéadfaí é seo a chinneadh trí thriail inniúlachta, ceacht gearrliostaithe deisce agus nó agallamh gearliostaithe a úsáid.

Is Bord (boird) a bheidh curtha le chéile ag Comhairle Cathrach na Gaillimhe a thabharfaidh faoi na hagallaimh.  Déanfaidh an Bord (na Boird) fiúntas na n-iarrthóirí a mheas (ach amháin an méid is féidir iad a mheas) i ndáil le nithe dá dtagraítear sna Cáilíochtaí forordaithe agus aon ábhar iomchuí eile. Sula ndéanfar an measúnú deiridh, féadfaidh an Bord glaoch ar ais ar iarrthóir chun tuilleadh ceisteanna a chur air/uirthi.  Glacfar leis gur cuid den agallamh é aon fhreastal breise a bheidh de dhíth.  Breithneofar iarrthóirí agus iad sin amháin lena roghnú a bhainfidh caighdeán amach a bhreithníonn Comhairle Cathrach na Gaillimhe sin a bheith sásúil in agallamh iomaíoch.

Sula molfar é/í lena c(h)eapadh ní mór d’iarrthóir Comhairle Cathrach na Gaillimhe a shásamh go bhfuil an t-eolas agus an cumas cuí aige/aici (lena n-áirítear, ardchaighdeán oiriúnachta agus sa chás go mbeadh taithí riaracháin riachtanach, ní mór ardchumas riaracháin a bheith aige/aici ag an 

leibhéal cuí) chun go bhféadfar dualgais an phoist a chomhlíonadh mar is ceart.  Féadfaidh Comhairle Cathrach na Gaillimhe, dá lánrogha féin, duine (daoine) eile a roghnú agus a mholadh don cheapachán bunaithe ar thorthaí an chomórtais seo sa chás nach nglacfaidh an duine atá molta don cheapachán leis an gceapachán, nó ach a nglacfaidh sé/sí leis, go dtugann sé/sí suas é nó sa chás go dtiocfaidh folúntas breise chun cinn.


Tá gach iarrthóir freagrach as iad féin a bheith ar fáil don tástáil éigeantach (do na tástálacha éigeantacha) ar an dáta (na dátaí) a shonróidh Comhairle Cathrach na Gaillimhe agus as cibé socruithe atá riachtanach a dhéanamh chun a chinntiú go bhfaighfear an chumarsáid a sheolfar chucu ag an seoladh a bheidh sonraithe ar an bhfoirm iarratais. 

Coimeádann Comhairle Cathrach na Gaillimhe an ceart chun agallaimh a reáchtáil (gearrliostú agus/nó agallaimh dheiridh) trí ardán fíorúil e.g. MS Teams.  


EOLAS GINEARÁLTA

Ní bheidh Comhairle Cathrach na Gaillimhe freagrach as aon speansas, speansais taistil san áireamh, a d’fhéadfadh go bhfulaingeodh iarrthóirí iad, i gceangal lena n-iarrthóireacht.

Dáta Deiridh:
[bookmark: _Hlk138411002]Ní mór an fhoirm iarratais chomhlánaithe a sheoladh/a sheachadadh ionas go sroichfidh sé an Rannóg Acmhainní Daonna, Comhairle Cathrach na Gaillimhe, Halla na Cathrach, Bóthar an Choláiste, Gaillimh, tráth nach déanaí ná 2.00i.n Dé Máirt, 16 Nollaig 2025. Ní thógfar san áireamh aon mhaíomh gur cailleadh nó gur cuireadh moill le haon fhoirm iarratais ná litir a bhaineann leis sa phost ach má thaispeántar Teastas poist ó Oifig an Phoist chun tacú leis an maíomh sin.  Fágtar faoin iarratasóir teagmháil a dhéanamh le An Post maidir le haon mhoilleanna.

Achomhairc:
Breithneoidh Comhairle Cathrach na Gaillimhe achomhairc maidir le hincháilitheacht agus cinntí i ndáil le gearrliostú. Ní mór d’iarrthóirí na hachomhairc sin a dhéanamh i scríbhinn laistigh de 5 lá oibre tar éis dóibh fógra a fháil maidir leis an gcinneadh ábhartha. Tar éis di achomharc a fháil, breathnóidh Comhairle Cathrach na Gaillimhe arís ar na cinntí roghnúcháin agus cuirfear toradh an athbhreithnithe sin in iúl don iarrthóir.

Iarrthóirí a Mheas mar bheith Tarraingthe Siar:
Maidir le hiarrthóirí nach bhfreastalaíonn le haghaidh agallaimh nó trialacha cibé uair agus áit a n-iarrann Comhairle Cathrach na Gaillimhe, nó nach dtaispeánann siad, áit a iarrtar orthu, cibé fianaise a chur ar fáil a d’fhéadfadh Comhairle Cathrach na Gaillimhe a iarraidh maidir le haon ábhar atá ábhartha dá n-iarrthóireacht, ní bheidh aon éileamh eile acu ar bheith curtha san áireamh.
Na hAchtanna um Chosaint Sonraí 1988 – 2018 agus an Rialachán Ginearálta maidir le Cosaint Sonraí:
Nuair a fhaightear d’fhoirm iarratais, cruthaímid taifead ríomhaire i d’ainm, ina bhfuil cuid mhór den eolas pearsanta a chuir tú ar fáil.  I gcás go ndéanfaí d’ainm a mheas le haghaidh poist, cruthófar comhad láimhe.  Úsáidtear na taifid phearsanta chun críocha próiseáil d’iarrthóireachta amháin.  Tá an fhaisnéis sin a choimeádtar ar ríomhaire faoi réir na gceart agus na n-oibleagáidí atá leagtha amach sna Rialacháin Ghinearálta ar Chosaint Sonraí.

Rúndacht:
Faoi réir fhorálacha an Achta um Chosaint Sonraí, 2014; déileálfar go huile is go hiomlán faoi rún le hiarratais.

Dícháileoidh canbhasáil.

Is fostóir comhdheiseanna í Comhairle Cathrach na Gaillimhe

TABHAIR FAOI DEARA: NÁ SEOL ACH AN FHOIRM IARRATAIS AR AIS AGUS COINNIGH AN LEABHRÁN EOLAIS DO THAIFID FÉIN.

